recursal/SuperWikiNEXT-32B huggingface dataset:
**הוויז** (בהונגרית: **Hévíz**) היא עיר במחוז זאלה בדרום-מערב הונגריה. העיר שוכנת בקרבת אגם הוויז, אגם מעיינות חמים טבעיים ייחודיים, ההופך את העיר ליעד התיירותי המבוקש ביותר בהונגריה אחרי בודפשט. בשנת 2017 נחתם הסכם ברית ערים בין הוויז למועצה אזורית שומרון במסגרתו ניסו ראש העיר הוויז וראש המועצה יוסי דגן לקדם טיסה ישירה בין נתב"ג לבין נמל התעופה הוויז-בלטון הנמצא בקרבתה.

היסטוריה
--------

אפקט הריפוי של אגם הוויז היה מוכר עוד לרומאים אשר ראו במים כבעלי סגולות מרפא. בשנת 1980 נאספו מן האגם ממצאים מהתקופה הרומאית על ידי צוללנים וכן נתגלה מעין מזבח הנמצא ליד האגם. ממצאים שונים הראו כי גם האוכלוסייה הגרמנית והסלאבית השתמשה באגם. האזכור הראשון של הוויז בכתב מופיע בתעודה המתוארכת לשנת 1328.

היישוב של היום נוסד בשנת 1946 על ידי שילוב של שני הכפרים אגרגי (Egregy) והוויזסנטנדראס (Hévízszentandrás). במאי 1992 קיבל תואר עיר.

תיירות
------

עיקר העיסוק של תושבי העיר נסוב סביב התיירות, בשנת 2012 ביקרו בעיר מעל מיליון תיירים. 

הוויז הוא היישוב השני הפופולרי ביותר מבחינת תיירות בהונגריה לאחר בודפשט; עיקר התיירים מגיעים מגרמניה (258,000), רוסיה (181,000) ואוסטריה (97,000). הפופולריות של אגם הוויז נובעת מאפקט הריפוי המיוחס לו. כיום, מאות אלפי התיירים מבקרים בספא שיש לו מסורות ספא בנות למעלה ממאתיים שנה.

הוויז חברה באיגוד הלאומי של המרחצאות ההונגריים.

קהילה יהודית
------------

אנדרטה לזכר קורבנות השואה בני הוויז
בכפרים מהם הוקמה הוויז חיו עשרות בודדות של יהודים בתקופות זמן שונות

ובהוויז היה בית כנסת יהודי

ערים תאומות
-----------

* רוסיהרוסיה פיאטיגורסק, רוסיה
* הרפובליקה העממית של סיןהרפובליקה העממית של סין גווילין, הרפובליקה העממית של סין
* קרואטיהקרואטיה צ'זמה, קרואטיה
* גרמניהגרמניה פפונגשטאדט, גרמניה
* גרמניהגרמניה הרבשטיין, גרמניה
* פוליןפולין אוסצ'יקי דולנה, פולין
* טורקיהטורקיה פטהייה, טורקיה
* מצריםמצרים שארם א-שייח', מצרים
* ישראלישראל מועצה אזורית שומרון, ישראל

קישורים חיצוניים
----------------

ויקישיתוף מדיה וקבצים בנושא **הוויז** בוויקישיתוף
* 

* אתר האינטרנט הרשמי של הוויז
* המועצה האזורית שומרון מקדמת קו טיסה ישיר שיחבר בין נתב"ג לעיירה הוויז בהונגריה

הערות שוליים
------------

1. ↑  יהודי הוויזסנטנדראס, יהודי אגרגי
2. ↑  בית הכנסת בהוויז
3. ↑  בידוד מדיני? הסכם לשיתוף פעולה כלכלי-תיירותי בין השומרון לעיר באיחוד האירופי, באתר ערוץ 7, 13 בפברואר 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550208905171
* GND: 4297927-4
* LCCN: n80072495
* NKC: ge1029799
* VIAF: 140253059
* WorldCat: lccn-n80072495

 |
מחוז **מובנדה** (באנגלית, בסוואהילי: **Mubende**) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מובנדה.

מיקום
-----

המחוז גובל במחוז קיאנקוונצי מצפון, במחוז קיבוגה מצפון מזרח, במחוז מיטיאנה ממזרח, במחוזות סאמבאבולה וגומבה מדרום, במחוז קיגגווה מדרום מערב ובמחוז קיבלה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מובנדה.

רקע
---

במשך השנים התפצלו מהמחוז שטחים לצורך הקמת מחוזות חדשים, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. המחוזות שהוקמו הם מיטיאנה (2015) וקסנדה (2019).

כלכלה
-----

רוב כלכלת המחוז נשענת על חקלאות. הגידולים הנפוצים במחוז הם: תירס, כרוב, בננה, קסאווה, בצל, עגבנייה, שעועית, בטטה, קפה (צמח) ותה. רוב התוצרת החקלאית נמכרת בשטחי המחוז ונועדת לשימוש עצמי.

קישורים חיצוניים
----------------

ויקישיתוף מדיה וקבצים בנושא **מובנדה** בוויקישיתוף
* 

* אתר האינטרנט הרשמי של מובנדה

הערות שוליים
------------

1. ↑  Government names 14 new districts, web.archive.org, ‏29 באוקטובר 2013 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567427405171
* LCCN: n89252376
* MusicBrainz: f4f06fd5-1aaf-4431-889a-1c07dbcabc94
* VIAF: 152567677
* WorldCat (עם VIAF): 152567677

 |
**קורט פון פריטצלוויץ** (בגרמנית: **Kurt von Pritzelwitz**; 19 בדצמבר 1854 – 19 בפברואר 1935), גנרל גרמני שפיקד על כוחות במלחמת העולם הראשונה.

ביוגרפיה
--------

### תחילת הקריירה

פון פריטצלוויץ נולד ב-19 בדצמבר 1854, בברלין שהשתייכה לממלכת פרוסיה, להוריו גנרל גוסטב פון פריטצלוויץ וקרולינה לבית פון ורוכם. בשנת 1872 התגייס פון פריטצלוויץ לצי הקונפדרציה הצפון-גרמנית, ממנו פרש כעבור זמן קצר, וב-19 ביולי 1870 התגייס לצבא הפרוסי, והצטרף לרגימנט המשמר ה-1. בהמשך מילא פון פריטצלוויץ תפקידי פיקוד ומטה, בשנת 1899 הועלה לדרגת אוברסט, ומונה למפקד רגימנט המשמר ה-2. בשנת 1903 מונה למפקד החטיבה ה-40, ובשנת 1904 הועלה לדרגת גנרל מיור. בשנת 1907 הועלה לדרגת גנרל לוטננט, ומונה למפקד הדיוויזיה ה-17. בשנת 1911 הועלה לדרגת גנרל חיל הרגלים, ומונה למפקד הקורפוס ה-6.

### מלחמת העולם הראשונה ואחריתו

עם פרוץ מלחמת העולם הראשונה היה פון פריטצלוויץ מפקד הקורפוס ה-6 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. בהמשך לחם פון פריטצלוויץ עם הקורפוס שבפיקודו בקרב שמפאן הראשון, בקרב ארטואה השני ובקרב ארטואה השלישי, וקיבל על תפקודו את עיטור הפור לה מריט.

ב-7 בנובמבר 1915 פרש פון פריטצלוויץ לביתו שבפוטסדאם, וב-19 בפברואר 1935 מת, והוא בן 80 שנה.

ראו גם
------

* הקיסרות הגרמנית במלחמת העולם הראשונה

קישורים חיצוניים
----------------

ויקישיתוף מדיה וקבצים בנושא **קורט פון פריטצלוויץ** בוויקישיתוף
* קרל פון פריטצלוויץ (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1030514089
* ISNI: 0000 0004 0020 3975
* VIAF: 296017587
* WorldCat: viaf-296017587

 |
**תחנת האי מקווארי** (באנגלית: **Macquarie Island Station**) היא בסיס מחקר באי מקווארי, באזור הסאב- אנטארקטי השייך לאוסטרליה ונקרא בדרך כלל מקה. התחנה ממוקמת באוקיינוס הדרומי בערך באמצע הדרך בין יבשת אוסטרליה ואנטארקטיקה. התחנה מנוהלת על ידי החטיבה האנטארקטית האוסטרלית (AAD).

התחנה הוקמה ב-2011 כתחנת ממסר אלחוטי והיא שוכנת בבסיסה של גבעת הרדיו, בין שני מפרצים בקצה הצפוני של האי.

האי ומימיו הסובבים אותו מנוהלים כשמורת טבע על ידי שירות הפארקים וחיות הבר הממשלתי של טסמניה. בשנת 1997 האי הוכרז כאתר מורשת עולמית של אונסק"ו והוא נחשב כאתר בעל חשיבות גדולה לשימור גאוגרפי, בהיותו המקום היחיד על פני כדור הארץ בו נחשפים באופן פעיל סלעים ממעטפת כדור הארץ מעל פני הים.

היסטוריה
--------

התחנה הוקמה בשנת 1911 על ידי דאגלס מוסון כאשר המשלחת שלו הקימה תחנת ממסר אלחוטי להעברת הודעות רדיו מאנטארקטיקה להובארט, טסמניה.

בין השנים 1911 ל-1914 שימש האי כבסיס ליציאת משלחת אוסטרלאסיה לאנטארקטיקה בראשותו של דאגלס מוסון.

בשנת 1933 הוכרז האי כשמורת טבע. הוא הועבר לניהול שלטונות הטריטוריה האנטארקטית האוסטרלית ב-26 בדצמבר 1947.

משנת 1948 משלחות החקר האנטארקטיות הלאומיות של אוסטרליה השתמשו בבסיס למטרות מדעיות.

מטרת התחנה
----------

תחנת המחקר מופעלת על ידי חטיבת אנטארקטיקה האוסטרלית. מחקר מדעי באי מתמקד בביולוגיה, יאולוגיה, מטאורולוגיה והשפעה אנושית על הסביבה. ציפורי האי מקווארי מתרבות באי ולכן ניהול וספירה של חיות בר הוא המפתח למספר פרויקטים מחקריים. ניטור מתבצע גם עבור הסוכנות האוסטרלית להגנה על קרינה ובטיחות גרעינית כדי לזהות פסולת רדיואקטיבית מפיצוצים אטמוספיריים או על ידי פיצוצים גרעיניים תת-קרקעיים או תת-מימיים. האי מקווארי הוא מקום ניטור עולמי חשוב למחקר מדעי, כולל ניטור נתונים אקלימיים בחצי הכדור הדרומי על ידי Geoscience Australia.

### תקשורת

לתחנת הרדיו יש אות קריאה "VJM" והיא עורכת שידור רדיו לילי עם בקתות השדה ב-3023 קילו-הרץ (הזמן משתנה בהתאם לעונה ולהעדפות הצוות). התקשורת עם אוסטרליה מתנהלת באמצעות מתקן תחנת אנארסט (אנ') אשר עושה שימוש בלוויין אינטלסט. יחידות ניידות של אינמרסט ואירידיום תקשורת משמשות כגיבוי. רשת של ממסר רדיו VHF יחד עם מקלטי משדר כף יד משמשת את המטיילים באי. לתחנת הבסיס יש רשת פרוטוקול אינטרנט עבור ציוד PC ו־VoIP מקומי.

קישורים חיצוניים
----------------

ויקישיתוף מדיה וקבצים בנושא **תחנת האי מקווארי** בוויקישיתוף
* האי מקווארי ב-AAD

הערות שוליים
------------

1. 1 2  Macquarie Island research station – Australian Antarctic Program, www.antarctica.gov.au, ‏2024-03-13 (באנגלית)
2. ↑  "Macquarie Island". *World Heritage List*. UNESCO. 1997. נבדק ב-8 ביולי 2016. `{{cite web}}`:  (עזרה)
3. ↑  Scott, Keith (1993). *The Australian Geographic book of Antarctica*. Terrey Hills, New South Wales: Australian Geographic. pp. 14–16. ISBN 1-86276-010-1.
4. ↑  "Macquarie Island science". *Australian Antarctic Division*. Department of the Environment, Australian Government. 23 באוגוסט 2006. נבדק ב-8 ביולי 2016. `{{cite web}}`:  (עזרה)
**חירט אדריאנס בומטארט** (בהולנדית: **Geert Adriaans Boomgaard**‏; 21 בספטמבר 1788; נטבל ב-23 בספטמבר 1788 – 3 בפברואר 1899) היה הולנדי שהגיע לגיל 110 ועל פי מספר רב של חוקרים, היה גם האדם הראשון שאומת כי הגיע לגיל זה.

ביוגרפיה
--------

### ילדותו

מעט ידוע על חייו של בומחארט: הוא נולד בחרונינגן, הולנד. הוריו היו אדריאן יאקובס בּוֹמחָארט (1763–1844) וחֵייסְיֶה חיירטס בּוֹנְטֶקוּ (1762–1834). אביו היה רב חובל של סירה, ורישומים אזרחיים אומרים שלחירט הייתה אותה עבודה. בנוסף להיותו רב חובל של סירה, מקורות אחרים אומרים שהוא שירת גם כחייל בגדוד החי"ר הקל ה-33 בגרנד ארמה של נפוליאון.

### נישואים

בגיל 29, ב-4 במרץ 1818, הוא נישא לסטְיינְצֶ'ה בוּס (נטבלה ב-19 בפברואר 1797 ונפטרה ב-24 במרץ 1830). סטיינצ'ה נפטרה בגיל 33, חודש לאחר לידת ילדם השמיני. שנה לאחר מכן, ב-17 במרץ 1831, נשא בומחארט לאישה את חְריצ'יֶה אָבֶּלְס יוֹנקֶר (נטבלה ב-19 במאי 1793 – 18 במאי 1864), איתה נולדו לו עוד ארבעה ילדים, בסך הכל 12.
הוא חי יותר מכל ילדיו: ילדו האחרון ששרד, יאנְסְיֶה הינדריקה, מת בגיל 57, במאי 1885.[דרוש מקור]

### אריכות ימיו

 בומחארט בשנות ה-90 של המאה ה-19
ב-8 בינואר 1897, בומחארט עבר את גילו הסופי של פייר דארקור הבלגי (108 שנים ו-108 ימים) והפך לגבר המבוגר ביותר אי פעם, וב-10 באפריל 1898, הוא היה מבוגר יותר מבעלת התואר הקודמת, שישטי סקוגן השוודית בת ה-109 (1788-1897), ולכן הפך לאדם המבוגר ביותר שאומת עד לאותה תקופה.

הוא נפטר בגיל 110 שנים ו-135 ימים. האישה הראשונה שהגיעה לגיל 110 הייתה מרגרט אן נווה - שעקפה את גילו הסופי של אדריאנס ומתה כמעט בגיל 111 (1792–1903) – אם כי תוארו כגבר בעל תוחלת החיים הארוכה ביותר אי פעם לא נעקף עד 29 באוקטובר 1966, על ידי ג'ון מוזלי טרנר, שהגיע ל-111 שנים ותשעה חודשים (1856–1968).

קישורים חיצוניים
----------------

ויקישיתוף מדיה וקבצים בנושא **חירט אדריאנס בומחארט** בוויקישיתוף

הערות שוליים
------------

1. ↑  Baptismal certificate 23 September 1788 Groningen Martinikerk. Retrieved 14 March 2019.
2. ↑  "Table A – Verified Supercentenarians (Listed Chronologically By Birth Date)". נבדק ב-9 בנובמבר 2016. `{{cite web}}`:  (עזרה)
3. ↑  Gerontology Research Group
4. 1 2 3  "NOORDER RONDBLIK Geert A. Boomgaard uit Groningen werd het oudst van alle Nederlanders" (בהולנדית). 3 באפריל 1982. נבדק ב-14 במרץ 2019. `{{cite web}}`:  (עזרה)
5. 1 2  "Akte – Groninger Archieven". *www.wiewaswie.nl* (בהולנדית). נבדק ב-14 במרץ 2019. `{{cite web}}`:  (עזרה)
6. ↑  Derniers vétérans de l'Armée napoléonienne, Premier Empire (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 9606 8351
* NTA: 295999225
* VIAF: 290948283
* WorldCat (עם VIAF): 290948283

 |
**Bilionera** (בעברית: **מיליארדרית**) הוא סינגל שהוקלט על ידי הזמרת-יוצרת הרומנייה אוטיליה. השיר יצא לאור ב-10 בספטמבר 2014, על ידי חברת התקליטים ג'ייהאפס רקורדס, כסינגל שלא מתוך אלבום. בנוסף לגרסתו המקורית של השיר, יצאו גם כמה גרסאות רמיקס שלו שפורסמו בספוטיפיי.

השיר הגיע למקום ה-17 במצעד השירים של רומניה.

רקע וכתיבה
----------

השיר נכתב על ידי מייק וולס, עמנואלה אונצ'ה ואנדריי ויטאן והופק על ידי רמון ופרסטון (ROU). השיר בדיוק כמו השם שלו, מדבר על הכמיהה של אוטיליה להיות מיליארדרית, תוך שהיא מדברת על הכמיהות הנוספות שלה ועל הדברים שהיא מעוניינת להשיג ולעשות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.

וידאו קליפ
----------

הווידאו קליפ הרשמי של השיר פורסם ב-10 בספטמבר 2014, בערוץ היוטיוב של ג'ייהאפס רקורדס. לאורכו של הקליפ, ניתן לראות את אוטיליה ביחד עם רקדני ליווי נוספים, מבצעים תנועות ריקוד שונות לפי הצלילים של השיר, תוך שניתן לראותה שרה את השיר ומבצעת תנועות ריקוד שונות גם כן.

נכון למאי 2021, מונה הצפיות של הקליפ עומד על למעלה מ-455 מיליון צפיות.

מיקומי שיא
----------

| 
‏‏‏  **מצעדים ודירוגים (2014)** |
| --- |
| מדינה | מצעד | מיקום שיא |
|  רומניה | מצעד השירים הרומני | 17 |

היסטוריית יציאות לאור
---------------------

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בספטמבר 2014 | הזרמת מוזיקה • הורדה דיגיטלית | ג'ייהאפס |  |

קישורים חיצוניים
----------------

* סרטון השיר "Bilionera" באתר יוטיוב

הערות שוליים
------------

1. ↑  מייק וולס, עמנואלה אונצ'ה, אנדריי ויטאן
2. 1 2  Otilia - Bilionera, Discogs (באנגלית)
3. ↑  *Bilionera (DJ Tarun Remix)*, נבדק ב-2020-09-24
4. ↑  Andrei-radu Dincă, Romanian Chart: The Romanian Chart 40 - edition no. 42/2014, Romanian Chart, ‏luni, 20 octombrie 2014
5. 1 2  *Otilia – Bilionera* (באנגלית), נבדק ב-2020-09-24
6. ↑  *Bilionera*, נבדק ב-2020-09-24
7. ↑  *Bilionera*, נבדק ב-2020-09-24
8. 1 2 3 4  Otilia - Bilionera (official video)
**מגילת פירנצה** היא מגילה מצוירת, המתוארכת לעשור השני של המאה ה-14 ומתארת את מסעו של עולה רגל יהודי, החוצה ממצרים לארץ ישראל, שתיהן במרחב הגיאו-תרבותי הממלוכי, ומתעד את דיוקנם המצויר של מקומות קדושים ליהודים בארץ ישראל אותם פקד.

המגילה שבה וזוהתה בספרייה הלאומית המרכזית פירנצה בשנת 2011 ונחקרה על ידי האוצרת, וחוקרת האמנות היהודית במוזיאון ישראל, רחל צרפתי. ככל הנראה צוירה במצרים או בארץ ישראל מקום מושבו החדש של המאייר אם עלה.

המגילה נעדרת קולופון כך שהמחבר נותר חסר שם.

שייכת לסוגת מגילות מאוירות של מקומות קדושים - 130 בקירוב, ממצא חריג ומבשר, שמקורה במזרח, במצרים ובארץ. יחודה האומנותי בהיותה מערכת שלמה של איורים עצמאיים - שפה צורנית המחליפה טקסט, תחת איורים שהם אילוסטרציה לכיתוב המאפיינים כתבי יד עבריים מאוירים מימי הביניים.

המגילה מאששת מסורות לוטות בערפל. לדוגמה, "בתקופה הממלוכית ידוע כי ליהודים הייתה חזקה" בקבר הנביא שמואל. הציור המפורט והריאלי במגילה של ההיכל עם ספר תורה והמחיצה לעזרת נשים באתר הקבר, מראה חזקה יהודית במקום קודם למאה ה-15. דוגמה נוספת המשתקפת במערך המגילה ואיוריה נוגעת למיתוס גלילי קדום, שרווח משלהי העת העתיקה ועד ראשית ימי הביניים; זיהוי אתרי הכניסה לארץ ישראל, של שבטי ישראל - ירדן נגד יריחו ושל יעקב אבינו עם נשותיו - מעבר יבוק, דרכו שב לארץ, כמתואר במקרא, עם מיקום המנכיח את ההוויה המקראית בסביבה הגלילית - ים טבריה.

קישורים חיצוניים
----------------

* מגילת פירנצה : מסע מצויר של עולה רגל יהודי מימי הביניים באתר יד בן צבי
* חידת מגילת פירנצה באתר יד בן צבי

ביאורים
-------

1. ↑  המלומד היהודי ממוצא איטלקי, דוד קסטלי (אנ'), קיטלג אותה בהתהפך המאה ה-19 כחסרת ערך אומנותי ומדעי ושיער את מועד יצירתה למאה ה-19
2. ↑  ידוע מחקרו של אלחנן ריינר בנושא קריאה מיתית של המקראות על ידי יהודי הגליל - הנכחת ההווייה המקראית בסביבתם הפיזית

הערות שוליים
------------

1. 1 2  רונה טאוזינגר, **המגילה הגנוזה**, ישראל היום,26.2.2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010744527505171

 |
פרס זיו 1983. מימין לשמאל: סידני זיו, יהודה עזריאלי, נשיא המדינה יצחק נבון, שופט בית המשפט העליון יצחק קיסטר, רבקה שריבמן-כהן-צדק. נואם עמוס אטינגר
**פרס זיו לעיתונאים** ניתן מטעם עמותת צדק-מדות-מוסר בראשות הרב שאר ישוב כהן. הפרס הוענק משנת 1983 מדי שנה לעיתונאים שהיטיבו לתאר ולהציג את החיוב וההישגים שבחיים בישראל, בצורה מעניינית ומשכנעת. הפרס הוענק בטקס חגיגי על ידי אישיות אחרת מהבכירים ביותר בישראל בהם נשיא המדינה.

מטרת הפרס היא להעמיק את המודעות של הציבור להתנהגות שיש בה התחשבות בזולת, להציג את הטוב והיפה שבחברה, לעודד את הגאווה ואהבת ישראל. הפרס ניתן לכתבות מצטיינות, בעיתונות הישראלית הכתובה, ברדיו ובטלוויזיה, שפורסמו בעברית, באנגלית או בערבית. גובה הפרס לכל אחד מהתחומים נקבע על ידי הנהלת צדק-מדות-מוסר.

העיתונאים הזוכים בפרסים נבחרו על-ידי ועדת שופטים מקצועיים, עיתונאים במקצועם או בניסיונם, שנבחרו לתפקיד זה על ידי הנהלת העמותה. פרס זיו הראשון הוענק ב-1983 כהקדש של סידני זיו לזכר אחיו אברהם זיו, שנפטר בטרם עת והיה פעיל בצדק-מדות-מוסר.

בשנת 1969 בהוראתו של הרבי מלובביץ' ייסד הרב שאר ישוב כהן את צדק-מדות-מוסר יחד עם הפילולוגית רבקה שריבמן-כהן-צדק וכיהן כנשיא עד יום מותו בשנת 2011. העמותה פורקה בשנת 2016.

זוכי פרס זיו
------------

| שנה | זוכים | מעניק הפרס | הערות |
| --- | --- | --- | --- |
| 1983 | עמוס אטינגר  רות בקי  אהרון דולב  מנחם מיכלסון | נשיא המדינה - יצחק נבון |  |
| 1984 | נעמי גולן-גוטקינר  נח קליגר  אלכס אנסקי  אורי דביר  מילט פולרטון | נשיא המדינה - חיים הרצוג |  |
| 1986 | יובב כץ  טל בשן  עמוס נבו  בני ליס  משה אלון  לורי בוקן | יושב ראש הכנסת - שלמה הלל |  |
| 1988 | רוני בן ארי  יעקב אחימאיר  משה חן לורנס אגרון  דבורה וייסמן  סימה קדמון  עמוס לבב  שושנה פלג  רבקה יניב | היועץ המשפטי לממשלה - יוסף חריש |  |
| 1991 | צ'ארלס קראוטהאמר  משה טימור  אילנה ירום  תמר שובל  פרידה קיט | שופט בית המשפט העליון, דב לוין |  |

הערות שוליים
------------

1. ↑  צדק-מדות מוסר. האגודה לקידומם מחקרם והוראתם בעם ובעולם, באתר "גיידסטאר ישראל"
2. ↑  פרס "זיו" ל-4 עיתונאים, דבר, 27 באפריל 1983
3. ↑  מי שבא בא - "פרס זיו" שחילק הנשיא יצחק נבון, מעריב, 13 במאי 1983
4. ↑  ב. מיכאל, ילד טוב פוליצר - טכס חלוקת פרס זיו ל"עיתונות חיובית", חדשות, 10 באפריל 1984
5. ↑  העיתונאי צבי לביא זכה בפרס השלטון המקומי, מעריב, 18 ביוני 1986
6. ↑  אילנה באום, פרס זיו ליובב כץ, מעריב, 17 ביוני 1986
7. ↑  יאיר לפיד, להבליט את הצד החיובי של המציאות, מעריב, 8 ביוני 1988
8. ↑  יאיר לפיד, חריש רומז: קינן לא יינקה בדין, מעריב, 8 ביוני 1988
9. ↑  השופט דב לוין: שפה בוטה ופוגעת היא כרטיס כניסה למודרי התקשורת, מעריב, 12 ביולי 1991
**אויפן** (בגרמנית: **Eupen;** ‏האזנהⓘ‏?‏) היא עיר בבלגיה ממחוז לייז' ובירת הקהילה דוברת הגרמנית שבמזרח בלגיה. אויפן השוכנת 15 קילומטרים מהגבול הגרמני (העיר אאכן), מהגבול ההולנדי (העיר מאסטריכט) ומהארדנים.

היסטוריה
--------

אויפן הוזכרה לראשונה בשנת 1213 כחלק מדוכסות לימבורג. בשנת 1288, לאחר קרב וורינגן, סופחה דוכסות לימבורג על ידי יוחנן הראשון מברבנט. ברבנט ולימבורג הורישו את המקום לדוכסות בורגונדיה ב-1387, ואויפן נשרפה עד היסוד במהלך המלחמה נגד חלרה. דוכסות בורגונדיה פורקה ב-1477 על ידי בית הבסבורג האוסטרים.

בשנת 1582, במהלך המרד ההולנדי נגד ההבסבורגים הספרדים, מורדים שרפו את אופן אך לא השתלטו עליה. דבר הבלוטות הכה באויפן ב-1635, והוביל להשלכות הרסניות. אויפן הקימה בית משפט משלה ב-1648, וב-1674 קיבלה זכויות של עיר, מה שהעניק לה הכרה ואוטונומיה רבה יותר. שש שנים מאוחר יותר, ייצור טקסטיל החל להתקיים בעיר.

ב-1713, עם הסכם אוטרכט, הוחזרו ברבנט ולימבורג לידי ההבסבורגים האוסטרים. מלמדי כבשה את העיר בשנת 1794. בעקבות קונגרס וינה ב-1815, אויפן הפכה לחלק ממחוז הריין הפרוסי.

לאחר מלחמת העולם הראשונה, חוזה ורסאי משנת 1919 העביר את אויפן ואת העירייה הסמוכה מלמדי מגרמניה לבלגיה. משנת 1938 נבנה סכר וזדרה שהושלם ב-1950, ויצר את אגם אויפן. ב-1940 פלשה גרמניה הנאצית לבלגיה, ואויפן ומלמדי סופחו לגרמניה. בספטמבר 1944 הגיעו כוחות אמריקאים לאויפן שהפכה למרכז לחימה עזה בקרב הבליטה.

גרמנית נותרה השפה הרשמית באויפן (המדוברת גם בצורת ניב אויפן), והעיר משמשת כבירת הקהילה דוברת הגרמנית של בלגיה. בעיר אוניברסיטה קטנה, *Autonome Hochschule in der, ה*מציעה תארים ראשונים בחינוך וסיעוד.

בשנת 2010, קבוצת הכדורגל של העיר, אויפן, הפכה למועדון הראשון מהקהילה דוברת הגרמנית ששיחק בליגה הבלגית הראשונה.

ב-1 בינואר 2006 מנתה אוכלוסיית אויפן 18,248 תושבים. העיר נחשבת בבלגיה לאזור של תומכי הכנסייה הקתולית עם דעות שמרניות.

קישורים חיצוניים
----------------

ויקישיתוף מדיה וקבצים בנושא **אויפן** בוויקישיתוף
* 

* אתר האינטרנט הרשמי של אויפן (בגרמנית)

* אתר האינטרנט הרשמי של אויפן (בצרפתית)
* אויפן, ברשת החברתית פייסבוק

* אויפן, ברשת החברתית LinkedIn

* אויפן, סרטונים בערוץ היוטיוב
* אויפן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562415505171
* BnF: cb12008921t (data)
* GND: 4015675-8
* LCCN: n87897994
* MusicBrainz: 23a282ea-affd-459d-951c-b4d317772178
* NKC: ge627118
* VIAF: 134965913
* WorldCat: lccn-n87897994

 |
**נתן וולוך** (נולד ב-25 בינואר 1937) הוא פוליטיקאי, ותיק חברי מועצת העיר תל אביב-יפו, המכהן כחבר מועצה מטעם מפלגת כח לגמלאים שבראשה הוא עומד. בשנת 2011 פרש מתפקידיו הציבוריים לאחר שהורשע בעבירה שיש עמה קלון, אך בשנת 2013 נבחר מחדש למועצת עיריית תל אביב. וולוך כיהן במשך 25 שנים כסגן ומ"מ ראש העירייה, ראש מנהל החינוך והתרבות בעיר וכמחזיק תיק הגמלאים. החל משנת 2019 מכהן וולוך כיו"ר איגוד ערים דן לתברואה וכיו"ר פארק המיחזור חירייה.

ביוגרפיה
--------

וולוך נולד בירושלים, את לימודיו התיכוניים סיים בגימנסיה הרצליה בתל אביב בשנת 1954.
בצה"ל שירת וולוך ביחידה קרבית, והשתחרר בדרגת רס"ן. הוא סיים תואר שני בכלכלה בתל אביב. כמו כן למד שנתיים משפטים.

בשנות ה-60 היה מפקח פדגוגי על מרכזי נוער. משנת 1969 עבד כעוזרו של ראש העירייה של תל אביב, יהושע רבינוביץ. בשנת 1973 נבחר לראשונה כחבר מועצת העיר תל אביב יפו. ב-1983 מונה לסגן ראש העירייה תל אביב יפו. ב-1989 מונה לראש מנהל החינוך בעיר. החל מ-1996 כיהן כממלא מקום ראש העירייה תל אביב יפו עד שהשעה את עצמו מתפקיד זה ביולי 2008, עקב הגשת כתב אישום נגדו. מ-1998 היה לממונה על תחום הגמלאים בעירייה, ואחראי לקשרי החוץ של העיר (ערים תאומות, שותפות ביחד תל אביב-לוס אנג'לס, המשלחות העירוניות). הוא מכהן כיו"ר של מספר אגודות ומוסדות ציבור (למשל, פרס הנוער). כן נבחר לנהל את חגיגות ה-100 של תל אביב-יפו שהתקיימו בשנת 2009.

בחודש יולי 2008 הוגש נגדו כתב אישום בגין קבלת דבר במרמה בנסיבות מחמירות. הוא הואשם כי פעל להשיג במרמה אשרות כניסה לאזרחית זרה, על פי בקשתו של ראובן גרוס ("מלך החניונים"). בעקבות הגשת כתב האישום השעה וולוך את עצמו מתפקידו כממלא מקום ראש העיר, ונשאר חבר מועצה. בשנת 2009 הודה, במסגרת הסדר טיעון, בשלוש עבירות של הפרת אמונים ובשלוש עבירות של מתן ידיעות כוזבות, הורשע, ונגזרו עליו מאסר על תנאי של 5 חודשים ו-200 שעות עבודות שירות, ללא קלון.

אי הטלת הקלון איפשרה לוולוך להמשיך בפעילותו במועצת העיר, וביולי 2010 הוא מונה לסגן ראש עיריית תל אביב.
פרקליטות המדינה ערערה על ההחלטה שלא להטיל על וולוך קלון, וביוני 2011 קיבל בית המשפט המחוזי את הערעור וקבע כי במעשיו של וולוך דבק קלון. בעקבות ההחלטה, פרש וולוך מכל תפקידיו הציבוריים. הוא התמודד שוב בראש רשימת כח לגמלאים בבחירות המקומיות בשנת 2013. הרשימה זכתה בשני מנדטים ווולוך מונה ליו"ר מועצת העירייה.

בעקבות הבחירות המקומיות שנערכו בשנת 2018 ובהן זכתה סיעת כוח לגמלאים בשני מנדטים, מונה וולוך כיו"ר איגוד ערים דן לתברואה וכיו"ר פארק המיחזור חירייה. בנוסף, וולוך מכהן כיו"ר הוועדה העירונית לגמלאים ואזרחים וותיקים וכיו"ר הוועדה לקשרי חוץ בעיריית תל אביב-יפו.

בבחירות 2024, התמודד פעם נוספת עם רשימתו וזכה למנדט אחד, אשר הכניס אותו למועצה.

הערות שוליים
------------

ויקישיתוף מדיה וקבצים בנושא **נתן וולוך** בוויקישיתוף

1. ↑  וולוך לא עוצר: יכהן כיו"ר איגוד ערים דן לתברואה, באתר המקומון
2. ↑  וולוך לא עוצר: יכהן כיו"ר איגוד ערים דן לתברואה, באתר המקומון
3. ↑  אלי סניור, נתן וולוך לא חיכה לחולדאי - והתפטר מתפקידו, באתר mynet (כפי שנשמר בארכיון האינטרנט), 24.7.2008
4. ↑  ת"פ 5300/08 מדינת ישראל נ' נתן וולוך, ניתן ב-29.4.2010
5. ↑  ת"פ 5300/08 מדינת ישראל נ' נתן וולוך, ניתן ב-29.4.2010
6. ↑  יואב זיתון, עבריין מונה לסגן של חולדאי: "בחיים אין מלאכים", באתר ynet, 12 ביולי 2010
7. ↑  עפ"ג (ת"א) 22556-06-10 נתן וולוך נ' מדינת ישראל, ניתן ב-20.6.11
**פרידריך-גאורג אברהרדט** (בגרמנית: **Friedrich-Georg Eberhardt**‏; 15 בינואר 1892 – 9 בספטמבר 1964), היה גנרל בוורמאכט במהלך מלחמת העולם השנייה.

ביוגרפיה
--------

### קריירה מוקדמת

אברהרדט נולד ב-15 בינואר 1892 בשטרסבורג, ובשנת 1910 הוא התגייס לצבא הקיסרות הגרמנית והצטרף לרגימנט הדרגונים ה-6, עמו לחם במהלך מלחמת העולם הראשונה. בינואר 1915 הוא הועבר לרגימנט הגרנדירים של המשמר ה-2 (הקיסר פרנץ, וב-18 באוגוסט אותה הוא הועלה לדרגת אובר-לויטננט. באפריל 1918 הוא מונה לקצין מטה בדיוויזיה ה-220, וב-20 בספטמבר אותה שנה הוא הועלה לדרגת ריטמייסטר. על פעולותיו בקרבות קיבל אברהרדט את עיטור צלב הברזל דרגה ראשונה ושנייה.

לאחר המלחמה הצטרף אברהרדט לרייכסווהר, ומילא בו תפקידי פיקוד ומטה. ב-1 בפברואר 1931 הוא הועלה לדרגת מיור, וב-1 בספטמבר 1933 הוא הועלה לדרגת אוברסט לוטננט. ב-1 ביולי 1935 הוא הועלה לדרגת אוברסט, וב-15 באוקטובר אותה שנה הוא מונה למפקד רגימנט הרגלים ה-44. ב-1 באפריל 1939 הוא הועלה לדרגת גנרל-מיור, וב-26 באוגוסט אותה שנה הוא מונה למפקד הדיוויזיה הממונעת ה-60.

### מלחמת העולם השנייה

עם פרוץ המלחמה פיקד אברהרדט על הדיוויזיה הממונעת ה-60, ובמהלך המערכה על צרפת לחמה הדיוויזיה בשלב השני כחלק מהקורפוס ה-24 במסגרת הארמייה הראשונה. ב-1 בפברואר 1941 הוא הועלה לדרגת גנרל-לויטננט, ובמהלך המערכה בבלקן לחמה הדיוויזיה כחלק מהקורפוס ה-11 במסגרת ארמיית הפאנצר הראשונה. במהלך מבצע ברברוסה הייתה הדיוויזיה בתחילה בעתודת הOKH כחלק מהקורפוס הממונע ה-40 במסגרת ארמיית הפאנצר השנייה, ולאחר מכן לחמה כחלק מהקורפוס הממונע ה-3 במסגרת ארמיית הפאנצר הראשונה, והשתתפה בקרב אומן ובכיבוש רוסטוב על הדון. ב-31 בדצמבר 1941 קיבל אברהרדט את עיטור צלב האבירים של צלב הברזל, וב-10 ביולי 1942 הוא מונה למפקד הדיוויזיה ה-38. בתחילה הוצבה הדיוויזיה באזור האג, אולם לאחר מכן הועברה לצפון צרפת. באפריל 1943 הועברה הדיוויזיה לחזית המזרחית, שם לחמה בקרבות באוקראינה כחלק מארמיית הפאנצר הראשונה. ב-15 בספטמבר 1943 הוא מונה למפקד דיוויזיית המילואים ה-174, וב-5 באוגוסט 1944 הוא מונה למפקד דיוויזיית האבטחה ה-286. ב-15 בדצמבר 1944 הוא מונה לשופט צבאי, וב-8 במאי 1945 הוא נפל בשבי בעלות הברית.

### לאחר המלחמה

בשנת 1947 שוחרר אברהרדט מהשבי, ולאחר שחרורו מהשבי הוא התגורר בוויסבאדן, עד למותו ב-9 בספטמבר 1964.

קישורים חיצוניים
----------------

* פרידריך-גאורג אברהרדט באתר geocities (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 6623151778230218130005
* WorldCat: viaf-6623151778230218130005

 |
**מאטי פלטולה** (בפינית: **Matti Peltola**; נולד ב-3 ביולי 2002 באספו שבפינלנד) הוא כדורגלן פיני המשחק בעמדת הבלם בקבוצת די. סי. יונייטד מה-MLS ובנבחרת פינלנד.

קריירת מועדונים
---------------

פלטולה גדל במחלקת הנוער של ה.י.ק. הלסינקי. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הפינית. הוא ערך 53 הופעות ליגה במדי המועדון, בהן הבקיע שני שערים.

ב-2 בפברואר 2024 חתם על חוזה לשלוש שנים בדי. סי. יונייטד מה-MLS.

קריירה בינלאומית
----------------

ב-12 בינואר 2023 ערך פלטולה את הופעת הבכורה שלו בנבחרת פינלנד, בהפסד 0–1 לנבחרת אסטוניה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  D.C. United Sign Finland National Team Midfielder Matti Peltola באתר הרשמי של די. סי. יונייטד, 2 בפברואר 2024 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מאטי פלטולה"**.
**ארמה ברנמן פיק** (באנגלית: **Irma Brenman Pick**; נולדה ב-1934, נפטרה ב-2023) היא פסיכולוגית ופסיכואנליטיקאית יהודיה בריטית ילידת דרום אפריקה, נשיאת החברה הפסיכואנליטיקאית הבריטית בשנים 1997–2000. נודעה בעבודתה בנושא העברה נגדית.

קורות חיים
----------

ארמה ברנמן פיק נולדה בדרום אפריקה, בת למשפחה יהודית, וגדלה שם. קיבלה תואר ראשון במדעי החברה מאוניברסיטת ויטווטרסראנד ביוהנסבורג. בגיל 20 נישאה לד"ר אייב פיק, ובשנת 1955 עברו שניהם ללונדון, להתמחות כפסיכואנליטיקאים. היא הצטרפה לקליניקת טוויסטוק (אנ') לשם התמחות בפסיכותרפיית ילדים. בשנת 1960 החלה התמחות בפסיכותרפיית מבוגרים, ובאותה שנה נולד בנה הבכור. שנה לאחר מכן התאלמנה. בשנת 1975 נישאה לד"ר אריק ברנמן, שנפטר בשנת 2012.

בעבודתה הושפעה מעבודותים של מלאני קליין, וילפרד ביון והרברט רוזנפלד. בשנים 1997–2000 כיהנה כנשיאת החברה הפסיכואנליטיקאית הבריטית (אנ'). 

בשנת 2018 יצא לאור אוסף מאמריה Authenticity in the Psychoanalytic Encounter: The Work of Irma Brenman Pick, בעריכת מ. פחרי דייוידס ונעמי שביט, העוסק בעבודתה.

קישורים חיצוניים
----------------

* Irma Brenman Pick on her 80th birthday, Vimeo
* Irma Brenman Pick, The Institute of Psychoanalysis
* 25th Annual Melanie Klein Lecture with Irma Brenman Pick, Vimeo

הערות שוליים
------------

1. ↑  Michael Brearley, Eric Brenman obituary, The Guardian, 1 Apr 2012
2. ↑  בשנת 2021 יצא לאור תרגום לעברית, **אותנטיות במפגש הפסיכואנליטי: עבודתה של ארמה ברנמן פיק**, הוצאת כרמל, 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010000316405171
* CiNii: DA19031815
* GND: 1236868595
* LCCN: n2018003001
* NTA: 382651030
* VIAF: 310638357
* WorldCat (עם VIAF): 310638357

 |
**סנדרה איליין אלן** (באנגלית: **Sandra Elaine Allen**;‏ 18 ביוני 1955 – 13 באוגוסט 2008) הייתה אישה אמריקאית, שבמהלך חייה הוכרה כאישה הגבוהה בעולם על ידי ספר השיאים של גינס. גובהה היה 231 סנטימטרים. בשנת 2008 יאו דפן הגיע לגובה של 2.34 ועברה אותה.

ביוגרפיה
--------

אלן נולדה בשנת 1955 בעיר שלביוויל שבאינדיאנה.

גובהה של אלן נבע מגידול בבלוטת יותרת המוח, שגרמה לשחרור ללא שליטה של הורמון גדילה. בגיל 22 עברה אלן ניתוח להסרת גידול זה, מה שהאט את גביהתה, שלא נעצרה עד יום מותה.

אלן נשאה לראשונה את התואר "האישה הגבוהה ביותר בעולם" בשנת 1976. במשך השנים החזיקו אותו לסירוגין נשים נוספות, אך משנת 1992 ועד למותה, החזיקה בו אלן ברציפות.

בשנותיה המאוחרות אלן השתמשה בכיסא גלגלים, מכיוון שרגליה וגבה לא יכלו לתמוך בגובה. בשלב מסוים בחייה היא הייתה מרותקת למיטה בגלל מחלה, מה שגרם להתנוונות השרירים. בשל מגבלה זו, היא בילתה את שנותיה האחרונות בעיר הולדתה, באותו מקום בו שהתה האישה הזקנה בעולם באותה תקופה, עדנה פארקר.

אלן מעולם לא התחתנה.

במהלך השנים הסתובבה אלן בבתי ספר ומסרה הרצאות על החשיבות שבקבלת השונה והאחר. כמו כן, במהלך מספר שנים היא שימשה כמזכירתו של ראש עיריית אינדיאנפוליס.

בתרבות
------

אלן כתבה ספר בשם "Cast A Giant Shadow".

אלן גם שיחקה בסרט האיטלקי זוכה האוסקר "Fellini's Casanova", בסרט הטלוויזיה "Side Show" ובסרט הדוקומנטרי הקנדי-אמריקאי "Being Different". להקת הרוק הניו זילנדית "Split Enz" כתבה שיר על אלן בשנת 1982. השיר, שנקרא "Hello Sandy Allen", יצא באלבומם "Time and Tide".

מותה
----

ב-13 באוגוסט 2008 מתה אלן כתוצאה מאי ספיקת כליות וזיהומים בדם שנגרמו מהסתבכות של סוכרת. מלגה על שמה מוענקת מדי שנה על ידי בית הספר התיכון בעיר שלביוויל.

קישורים חיצוניים
----------------

* סנדי אלן, במסד הנתונים הקולנועיים IMDb (באנגלית)
* בעיות ענק, באתר הניו יורק טיימס, 22 באוגוסט 2008
* הספד באתר העיתון "Evansville Courier & Press"
* סנדי אלן, באתר "Find a Grave" (באנגלית)

הערות שוליים
------------

1. ↑  "World's Tallest Woman Dies at 53". ABC News. 14 באוגוסט 2008. נבדק ב-26 באוגוסט 2016. `{{cite web}}`:  (עזרה)
2. ↑  Swaminathan, Nikhil. "What causes gigantism?". נבדק ב-26 באוגוסט 2016. `{{cite web}}`:  (עזרה)
3. ↑  World's tallest woman, Sandy Allen, dies, indystar.com; accessed June 28, 2017.
4. ↑  The World’s Tallest Woman: The Giantess of Shelbyville High -, www.hawthornepub.com (באנגלית)
5. ↑  Sandy Allen, The Sad, Strange, True Story Of Sandy Allen, The Tallest Woman In The World, BuzzFeed (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb148699527 (data)
* ISNI: 0000 0004 5095 0741
* VIAF: 316736987
* WorldCat: viaf-316736987

 |
**ספר הישר** הוא ספר קדום המוזכר פעמיים בתנ"ך, אך אינו נמנה עם עשרים וארבעה ספרי הקודש, ולא שרד ממנו אלא קטע קצר.

אזכורים במקרא
-------------

אזכור של **ספר הישר** השתמר בקריאת "שמש בגבעון דום" של יהושע: 

> 
> "שֶׁמֶשׁ בְּגִבְעוֹן דּוֹם וְיָרֵחַ בְּעֵמֶק אַיָּלוֹן. וַיִּדֹּם הַשֶּׁמֶשׁ וְיָרֵחַ עָמָד עַד יִקֹּם גּוֹי אֹיְבָיו, הֲלֹא הִיא כְתוּבָה עַל 'סֵפֶר הַיָּשָׁר'."
> 
> 
> 
> 

וכן בקינת דוד על מות שאול ויהונתן בספר שמואל ב':

> 
> "וַיְקֹנֵן דָּוִד אֶת הַקִּינָה הַזֹּאת עַל שָׁאוּל וְעַל יְהוֹנָתָן בְּנוֹ. וַיֹּאמֶר: לְלַמֵּד בְּנֵי יְהוּדָה קָשֶׁת, הִנֵּה כְתוּבָה עַל 'סֵפֶר הַיָּשָׁר'."
> 
> 
> 
> 

אזכור שלישי אפשרי מופיע בתרגום השבעים לתפילת שלמה בחנוכת המקדש בספר מלכים א' פרק ח', ושם נאמר כי התפילה כתובה ב**ספר השיר** (ἐν βιβλίῳ τῆς ᾠδῆς) ויש ששיערו שבמקור העברי שעמד לפני השבעים התחלף "ישר" ב"שיר", אך הדברים אינם מוסכמים.

ספר בפני עצמו
-------------

לפי פרשנות המקרא האקדמית, ספר הישר הוא ספר שירה עברי קדום, שאבד, כפי הנראה, בגלות בבל. במדרש זוטא על שיר השירים, פרשה ה', מופיע משפט המתייחס לספר הישר כאל חיבור אבוד: "באותה שעה הוא (אליהו הנביא, באחרית הימים) מוציא את ספר הישר, שכל התורה הזאת אינה אלא שירה אחת מתוכו".

אולם לפי רש"י ורד"ק המתבססים על דברי הגמרא במסכת עבודה זרה, ספר הישר אינו ספר שאבד, אלא כינוי לספר בראשית. והגמרא שם מציגה פירושים נוספים אפשריים לכינוי "ספר הישר" - ספר בראשית, הקרוי כך כיוון שהוא מספר על האבות שנקראו ישרים; ספר דברים, שנאמר בו (דברים ו', י"ח) "ועשית הישר והטוב בעיני ה' "; או ספר שופטים, הפותח בתיאור "איש הישר בעיניו יעשה". הגמרא מוסיפה ומבארת כיצד רמוזים לפיה בכל אחד מספרים אלו קריאת יהושע אל השמש ומומחיות בני יהודה באומנות הקשת. הנצי"ב מוולוז'ין בפירושו "העמק דבר" על התורה, בהקדמתו לספר בראשית, מסביר בהרחבה מדוע (לשיטתו) נקרא ספר בראשית "ספר הישר".

ראו גם
------

* ספר מלחמות ה'
* ספר דברי הימים למלכי יהודה

קישורים חיצוניים
----------------

* יהושע ענבל, "שחזור קטע מספר הישר", **פשטות המתחדשים**, גיליון רביעי, חורף תשע"ט, באתר ספריית אסיף.
* חיים מזר, התעלומה של ספר הישר, הופיע ב"מולטי-יקום של אלי אשד"
* האם יש מירכאות בתורה? באתר "ישיבה", כולל מבואות עם פרשנות אחרת לפסוקי
* ספר הישר, באתר אנציקלופדיה בריטניקה (באנגלית)

הערות שוליים
------------

1. ↑  ספר יהושע, פרק י', פסוקים י"ב–י"ג
2. ↑  ספר שמואל ב', פרק א', פסוקים י"ז–י"ח
3. ↑  משה ויינפלד, המפנה בתפיסת האלהות והפולחן בספר דברים.
4. ↑  רלב"ג, פירוש ליהושע, פרק י, פסוק יג, באתר ויקיטקסט
5. ↑  בפירוש רש"י לפסוק בספר יהושע ובפירוש רש"י ורד"ק לפסוק בספר שמואל
6. ↑  עמוד כ"ה, א.
**פיגוע הדריסה בפארק פינסבורי** התרחש ב-19 ביוני 2017 בשעה 00:15. רכב ואן דרס הולכי רגל בפארק פינסבורי, לונדון, בסמוך למסגד המקומי. קבוצת תושבים מוסלמים התפללו לפני כן במסגד תפילה לילית מיוחדת לחודש הרמדאן המכונה "תַראוויח". ביציאה מהמסגד נתקלו באדם שהתעלף בתחנת אוטובוס, ובזמן שהגישו לו עזרה ראשונה נפגעו על ידי ואן. עשרה בני אדם נפצעו, והאדם שהתעלף פונה פצוע לבית החולים, ומאוחר יותר מת מפצעיו. הוא זוהה כמקראם עלי, בן 51 תושב הארינגיי שהיגר מפקיסטן לבריטניה בשנת 1976.

התקרית נחקרת על ידי רשויות הביטחון הבריטיות כאירוע טרור, ונעצר חשוד אחד.

רקע
---

לפני הפיגוע אירעו בבריטניה שלושה פיגועים של ארגוני אסלאם קיצוני בתוך זמן קצר: הפיגוע בווסטמינסטר (2017), הפיגוע במנצ'סטר ארנה (2017), ומתקפת הטרור בלונדון (יוני 2017). בעקבות פיגועים אלה חלה עלייה במספר הדיווחים על תקריות אסלאמופוביה. מספר מסגדים הותקפו, והוצת מסגד עתיק בעיר אולדהם.

מסגד פארק פינסבורי, שנבנה בשנת 1994, משך תשומת לב תקשורתית, הן חיובית והן שלילית. אבו חמזה אל-מסרי, מוסלמי קיצוני שהורשע בקשרים עם ארגוני טרור, היה האימאם במסגד משנת 1997 עד 2003. המסגד נסגר בשנת 2003, ובשנת 2005 נפתח שוב תחת הנהלה חדשה, שהתמקדה ביחסים חיוביים עם הקהילה ובשיח בין-דתי. בדצמבר 2015 נעשה ניסיון להצית את המסגד.

הפיגוע
------

ב-19 ביוני 2017, בשעה 00:15 (שעון מקומי) פגע ואן שכור במספר הולכי רגל סמוך למסגד פארק פינסבורי בלונדון. עדי ראייה דיווחו על מספר פצועים וראו אדם נלקח למעצר לאחר האירוע. רוב הפצועים היו מוסלמים שהתפללו לפני כן במסגד תפילה לילית מיוחדת לחודש הרמדאן המכונה "תַראוויח". לפי עדי הראייה, הנהג אמר "אני רוצה להרוג את כל המוסלמים", וכן שהפיגוע הוא נקמה על מתקפת הטרור בלונדון.

מתפללים נוספים שיצאו מהמסגד עצרו את הנהג הדורס והכו אותו, אך האימאם של המסגד התערב ועצר אותם, והעביר את הנהג לידי המשטרה.

חקירת הפיגוע
------------

התקרית נחקרת על ידי רשויות הביטחון הבריטיות כאירוע טרור. משטרת המטרופולין של לונדון עצרה את הנהג החשוד בפיגוע, דארן אוסבורן, בן 47, אב לארבעה מקארדיף. אוסבורן לא היה מוכר לשירותי הביטחון לפני הפיגוע. שכניו סיפרו על ריב בפאב מקומי בו קילל מוסלמים ואיים לפגוע בהם, ועל קשריו עם ארגוני ימין קיצוני בבריטניה.

אוסבורן שכר את הרכב בו השתמש לפיגוע הדריסה מספר שעות לפני כן, מחברה להשכרת רכב בוויילס.

תגובות
------

מנהיגי הקהילות הדתיות בלונדון - נוצרים, סיקים ויהודים - גינו את הפיגוע.

למחרת הפיגוע ביקרו במסגד ראש ממשלת הממלכה המאוחדת, תרזה מיי, וראש האופוזיציה, ג'רמי קורבין.

הערות שוליים
------------

1. ↑  ynet, חשד לפיגוע נקמה בלונדון: רכב מסחרי דרס מוסלמים, באתר ynet, 19 ביוני 2017.
2. ↑  Finsbury Park attack victim died of multiple injuries, tests find, באתר הגרדיאן, ‏22 ביוני 2017 (באנגלית).
3. ↑  ynet, דורס המוסלמים מלונדון: "פסיכופת עם נטייה להיגרר לקטטות", באתר ynet, 20 ביוני 2017.
**נשק אתני** הינו נשק להשמדה המונית (כימי או ביולוגי) תאורטי, אשר ביכולתו להתמקד ולפגוע קשות באנשים ממוצא מסוים שהוגדר מראש וממוצא זה בלבד, תוך גרימת נזק משני קל או לא לפגוע כלל באנשים מרקעים אתניים אחרים.

נשק אתני מתבסס על העובדה כי ישנו שוני גנטי תורשתי מסוים בין אנשים מקבוצות שונות, שוני שעשוי להיות מנוצל על מנת לפגוע באנשים ממוצא שהוגדר מראש. כך למשל; נגיפים, חיידקים או חומרים כימיים שאינם חיים עשויים להיות מהונדסים באופן כזה שינצל את השוני הגנטי של קבוצה מסוימת, על מנת לפגוע רק בה.

היסטוריה
--------

מספר ספרי וסרטי מדע בדיוני עסקו באפשרות של נשק אתני כבר מאמצע המאה ה-20. יחד עם זאת, ההתייחסות הפומבית הרצינית הראשונה של גורם ממשלתי כלשהו לאפשרות של נשק אתני הייתה ככל הנראה של מזכיר ההגנה האמריקאי ויליאם כהן בשנת 1997, כאשר כינה את הנשק "איום פוטנציאלי". באותה תקופה מומחים העריכו כי הנשק התאורטי עשוי להיות ישים, והעלו חשש כי ברית המועצות אף עבדה על הנושא.

### בישראל

בנובמבר 1998 עיתון ה- "Sunday Times" פרסם מאמר בו נטען כי ישראל עובדת על נשק אתני שיוכל לפגוע באוכלוסייה הערבית בלבד, תוך התעלמות מהאוכלוסייה היהודית. נטען כי המחקר והפיתוח של הנשק מתבצע במכון הביולוגי בנס ציונה, וכי מדובר בתגובה ישראלית כנגד האיום הכימי והביולוגי של סדאם חוסיין באותה התקופה. לא צוין מדוע ישראל תצטרך נשק שכזה כנגד עיראק כאשר אוכלוסייתה מורכבת ברובה מערבים, שכן יהודי עיראק עלו זה מכבר. עוד דווח כי חבר הכנסת דדי צוקר התייחס לפיתוח הנשק, וטען כי "מוסרית, בהתחשב בניסיוננו ההיסטורי והתרבותי, נשק שכזה הוא בלתי מוסרי ויש להימנע ממנו". גם העיתונים Wired News ו־Foreign Report דיווחו דברים דומים.

ביולוגים הראו סקפטיות מסוימת באשר להיתכנות הטכנולוגית הנוכחית לפתח נשק שכזה. מאמר שפורסם ב־New York Post, קרא לפרסומים המקוריים על הניסיון של ישראל לפתח נשק שכזה עלילת דם, וטען כי המקור לפרסום השקרי ולחדשות הכזב בנושא הוא ככל הנראה סיפור בדיוני לחלוטין שנכתב על ידי סופר ישראלי ונשלח לעיתונות מספר שנים קודם לכן.

לקריאה נוספת
------------

* Appel, J. M. "Is All Fair in Biological Warfare? The Controversy over Genetically Engineered Biological Weapons." **Journal of Medical Ethics** 35/7 (2009): 429–32. .

הערות שוליים
------------

1. ↑  THE SUNDAY TIMES: FOREIGN NEWS Israel planning 'ethnic' bomb as Saddam caves in, homepages.uc.edu
2. ↑  Report, Wired News. "Israel's Ethnic Weapon?". *Wired* (באנגלית אמריקאית). ISSN 1059-1028. נבדק ב-2024-03-06.
**קרוטי 1918** (באוקראינית: **«Крути 1918»**; שווק במדינות המערב בשם "חורף האמיצים") הוא סרט מלחמה אוקראיני משנת 2019, המגולל את הקרב שניהלו כוחות אוקראיניים על העיר קרוטי, במהלך מלחמת האזרחים ברוסיה. הסרט זכה לתקצוב ממשלתי נרחב ולתמיכת הסוכנות הממלכתית האוקראינית לקולנוע.

הסרט הופק בסיוע ממשלת אוקראינה בתקציב של 52 מיליון הריבניה
 אך לא זכה להצלחה קופתית משהרוויח 7.3 מיליון הריבניה בלבד.

רקע
---

ראשית המאה העשרים הייתה תקופה קשה מאוד עבור האוקראינים. אבל אז הם עדיין הצליחו להשיג את עצמאותם וכל משימתם אז הייתה להגן על העצמאות השברירה הזו בתקופת מלחמת האזרחים ברוסיה. לשם כך, רבים היו מוכנים להקריב קרבנות ולהתייצב למען עצמאות הרפובליקה. בשנת 1918 התרחש אחד האירועים הקשים ביותר - קרב קרוטי, ליד קייב. כמה מאות סטודנטים מקומיים, החליטו להגן על ארצם מפני 4,000 חיילים חמושים היטב של הצבא האדום. קרב קרוטי התפרסם בהיסטוריה האוקראינית בתור אחד הקרבות הקשים בתקופת מלחמת האזרחים ברוסיה.

תקציר עלילת הסרט
----------------

הרפובליקה העממית של אוקראינה, חורף 1918. שני אחים אנדריי ואולכסיי סביצקי מתאהבים בסופיה היפה אך הרפובליקה האוקראינית הטרייה זקוקה ללוחמים בעקבות הגעתו של הצבא הבולשביקי עם כ-4,000 איש, בפיקודו של הגנרל מוראביוב, המתקדם לעבר קייב, במטרה לכבוש את העיר. אנדריי ואולכסיי מגויסים אל היחידה האוקראינית הקטנה שאחראית להגן על העיר קרוטי ומונה 400 חיילים - מתוכם 300 סטודנטים המתבצרים בתחנת הרכבת קרוטי. העימות בין הכוחות הופך לקרב עקוב מדם כאשר החיילים הצעירים נאלצים להקריב את עצמם במאבק נגד הצבא האדום.

שחקנים ודמויות
--------------

| שם השחקן/ית | שם הדמות |
| --- | --- |
| מקסים דונץ | וולודיה |
| אנדריי פדינצ'יק | אולכסיי סאביצקי |
| אלינה קובאלנקו | אוקסנה |
| יבגני למאך | אנדריי סאביצקי |
| ולאד ניקיטיוק | פאבל |
| יבהן נישצ'וק | האב פיפסקי |
| אולכסנדר פיסקונוב | ואלריק |
| ויטאלי סאליי | הגנרל מוראביוב |
| דמיטרו סטופקה | סימון פטליורה |
| אוסטפ סטופקה | קומיסר הצבא האדום |
| אולכסיי טריטנקו | אברקי הונצ'ארנקו |
| נטליה ואסקו | אם |
| רומן יאסינובסקי | קצין |
| בוגדן יוסיפשצ'וק | אוטמאנסקי |
| מיקולה פרסטיוק | מיקולה גנקביץ' |

קישורים חיצוניים
----------------

ויקישיתוף מדיה וקבצים בנושא **קרוטי 1918** בוויקישיתוף
* קרוטי 1918, ברשת החברתית פייסבוק
* "קרוטי 1918", במסד הנתונים הקולנועיים IMDb (באנגלית)
* "קרוטי 1918", במסד הנתונים הקולנועיים KinoPoisk (ברוסית)
* "קרוטי 1918" באתר B&H
* "קרוטי 1918" בפורטל הקולנוע האוקראיני kino-teatr.ua

הערות שוליים
------------

1. ↑  הסרט באתר IMDb, 14.02.2018
2. ↑  «Крути 1918» вийдуть у кінопрокат 7 лютого 2019 року, Бюро української кіножурналістики, 29.10.2018
3. ↑  Ukraine Box Office (March 14–17, 2019) // BOM, 2019 (באנגלית)
4. ↑  У виробництві історична драма «КРУТИ 1918» режисера Олексія Шапарєва, dergkino.gov.ua, 12.09.2017

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קרוטי 1918"**.
**אורבנוס מלאנגר** (327 - כנראה ב-23 בינואר 390) היה בישוף צרפתי, הנחשב לקדוש נוצרי. אורבנוס כיהן בין שנת 374 לשנת מותו כבישוף השישי של לאנגר ושל אוטון. אחותו היא הקדושה לודגריה.

 פסל עץ של אורבן הקדוש מלנגר, המאה ה -18

  

על פי האגדה הקשורה בהגיוגרפיה שלו, אורבנוס נמלט מרודפיו לתוך כרם, שם החביאו אותו הכורמים; ולאחר מכן התנצרו האחרונים. אורבנוס נחשב לפיכך כקדוש המגן של הכורמים, הייננים, ושל עובדים אחרים בתעשיית היין; כמו גם הקדוש המגן נגד אלכוהוליזם ושידפון. בנוסף, הוא הקדוש המגן של הערים לאנגר ודיז'ון. גם באיקונוגרפיה הנוצרית הוא מתואר עם אשכול ענבים בידו. לעיתים מיוחס סיפורו (והפטרונות בנושאי יין) בטעות לאפיפיור אורבנוס הראשון, שגם הוא נחשב לקדוש.

יום חגו ב-4 באפריל קשור בצורה הדוקה לאמונות בנושאי מזג האוויר ולמסורות חקלאיות עתיקות. קיימת אמרה בגרמנית לפיה:

Pankraz und Urban ohne Regen / bringen großen Erntesegen

ימי פנקרטיוס ואורבנוס ללא גשם ויבשים/מביאים עימם ברכת בצירים גדולים ומשובחים

קישורים חיצוניים
----------------

ויקישיתוף מדיה וקבצים בנושא **אורבנוס מלאנגר** בוויקישיתוף

הערות שוליים
------------

1. ↑  "Saint Urban of Langres". *CatholicSaints.Info* (באנגלית אמריקאית). 2008-11-22. נבדק ב-2017-05-23.
2. ↑  St. Urban of Langres, Some Saints
**אינפוזיה** של מזון (באנגלית: **Infusion**) הוא תהליך של מיצוי תרכובות כימיות או חומרי טעם וריח מחומר צמחי בתמיסה כמו מים, שמן או אלכוהול, על ידי מתן אפשרות לחומר להישאר בממס לאורך זמן (התהליך הנקרא לעיתים קרובות שרייה). **אינפוזיה** הוא גם השם של הנוזל שנוצר. תהליך האינפוזיה נבדל הן ממרתח - שיטת מיצוי הכרוכה בהרתחה של החומר הצמחי - וגם מחלחול (מזון) מים, שבה מעבירים מים דרך החומר (כמו במכונת קפה).

היסטוריה
--------

השימוש המתועד הראשון בשמנים אתריים היה במאה ה-10 או ה-11 על ידי איש האשכולות הפרסי אבן סינא, אולי ב"קנון הרפואה" (אנ').

התה עתיק מזה בהרבה, שראשיתו במאה ה-10 לפני הספירה בתור ההתייחסות הקדומה ביותר שתועדה.

טכניקות הכנה
------------

אינפוזיה היא תהליך כימי המשתמש בצמחים בוטניים (בדרך כלל עשבי תיבול יבשים, פרחים או פירות יער) שהם נדיפים ומשחררים בקלות את החומרים הפעילים שלהם במים, בשמן או באלכוהול. בתהליך זה, בדרך כלל מרתיחים נוזל (או מביאים אותו לטמפרטורה מתאימה אחרת) ויוצקים על העשב. לאחר שנותנים לעשב לשהות בנוזל לפרק זמן מתאים, הוא מוסר (אפשר בסינון) ומשאיר אינפוזיה (בתרגום מילולי עירוי), אם אין לצרוך את האינפוזיה באופן מיידי, הוא מבוקבק ונשמר בקירור לשימוש עתידי.

משך הזמן שבו עשבי התיבול נשארים בנוזל תלוי בסוג האינפוזיה. זמני החליטה יכולים לנוע בין שניות (עבור סוגים מסוימים של תה סיני) לבין שעות, ימים או חודשים (עבור ליקרים כמו סלו ג'ין).

ישנם מספר אביזרים וטכניקות להסרת החומרים הבוטניים המשובחים או שנותרו או ששימשו לשרייה בנוזלים, חליטות תה (שפועלות כמסננות), ופלנג'רים צרפתיים (שבדרך כלל משתמשים בהם לאינפוזית מים עם תה וקפה שונים). הטכניקה הנפוצה ביותר היא שקיק התה, שעשוי מנייר סינון וממולא בסוגי תה או עשבי פרי שונים.

דוגמאות
-------

 צד שמאל: מים עם ליים, ג'ינג'ר ונענע צד ימין: מים עם רימון
 מאטה
* **תה** הוא דוגמה נפוצה לאינפוזיה של מזון. רוב זני התה דורשים טבילה של העלים במים חמים, אם כי גרסאות מסוימות (למשל תה נענע מרוקאי) דורשות מרתח במקום. גם חליטת צמחים רבים מוכנים באינפוזיה: לימון, בבונג, תפוח, זנגביל, רויבוש וצמחים רבים אחרים משמשים בנפרד או בשילוב.
* ניתן להכין **קפה** גם באמצעות חליטה (כמו בפלנז'ר צרפתי), אך לעיתים קרובות יותר מכינים אותו באמצעות חלחול (מזון).
* **תרופות צמחיות** מיוצרות בדרך כלל באמצעות אינפוזיה במים או בשמן.
* **שמנים בטעמים:** צמחים בעלי טעמים רצויים עשויים להיות ספוגים בשמן בישול או בחומץ לתקופה ממושכת; השמן או החומץ המושרים נמכרים לעיתים קרובות כשהם מכילים את הצמח ולאחר מכן משמשים כחומר טעם. ניתן להשתמש בצ'ילי, לימון, שום וצמחים רבים אחרים. יכולה להיות אי בהירות בסימון השמנים הללו: למשל, מה שמתואר כשמן שומשום עשוי להיות שמן המופק משומשום או זרע צמחי אחר המושרה בשומשום.
* **מי מלפפון**, תערובת של מלפפון פרוס עם פרוסות הדרים ועשבי תיבול כגון נענע, היא חליטה פופולרית. הוא ידוע לפעמים כ"מי ספא" כי הם מוגשים בדרך כלל בספא יום ובמוסדות טיפול אישי דומים.

לקריאה נוספת
------------

* מאטה
* ארומתרפיה
* הרבולוגיה סינית
* מרתח
* צמחי מרפא
* רשימת טכניקות בישול
* טינקטורה
* תשרית (מזון)
* חִלחוּל (מזון)
* שריית קפה

קישורים חיצוניים
----------------

ויקישיתוף מדיה וקבצים בנושא **אינפוזיה** בוויקישיתוף
* ויקימילון ערך מילוני בנושא **infuse,**  בוויקימילון
* Learning materials related to Infusion maker at Wikiversity

הערות שוליים
------------

1. ↑  Hamlin, Suzanne (8 באוקטובר 1997). "Sips; In California, the Water May Taste Like a Cucumber". *The New York Times*. `{{cite news}}`:  (עזרה)
**ואופס** (בספרדית: **Vaupés**) הוא אחד מ-32 המחוזות של קולומביה. המחוז נמצא בדרום-מזרח קולומביה והוא גובל במחוזות גואביארה וגואאיניה בצפון, בברזיל במזרח, במחוז אמסונאס בדרום ובמחוז קקטה במערב.

המחוז משתרע על שטח של 54,135 קמ"ר. במחוז מתגוררים כ-44,500 תושבים (הערכה ל-2017), והוא המחוז השני הכי פחות מאוכלס בקולומביה, אחרי גואאיניה. בירת המחוז היא מיטו.

היסטוריה
--------

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל תחילה בפרובינציית פופאיאן אך כעבור שנים ספורות נכלל במחוז בויאקה. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לטריטוריית קקטה. ב-1857 הרפובליקה הפכה לפדרלית והטריטוריה נכללה במדינת קאוקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והאזור נכלל במחוז קאוקה.

עד סוף המאה ה-19 האזור היה מיושב כמעט לגמרי על ידי שבטי ילידים, בעיקר דוברי שפות טוקאנואניות (אנ'). באותה תקופה ובתחילת המאה ה-20 החלו לפעול באזור מיסיונים וכן החלו להפיק גומי מיערות הגשם באזור, מה שהוביל לגידול באוכלוסייה. ב-1910 פוצלה מן מחוז קאוקה הקומיסריה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של ואופס, שכללה את שטחי מחוזות ואופס, גואביארה וגואאיניה המודרניים. הבירה הראשונה של הקומיסריה הייתה קלמר בשטחי מחוז גואביארה המודרני, אך ב-1936 הבירה הועברה למיטו שזה עתה נוסדה.

ב-1963 פוצלה מן הקומיסריה קומיסריה נפרדת של גואאיניה וב-1977 פוצלה קומיסריה נוספת - הקומיסריה של גואביארה. ב-1991 שודרג מעמד הקומיסריה למחוז.

כלכלה
-----

כלכלת המחוז מסתמכת על חקלאות, הכוללת בין היתר גידול מניהוט, תירס, בננה ויאם, דייג, יערנות ותיירות.

קישורים חיצוניים
----------------

ויקישיתוף מדיה וקבצים בנושא **ואופס** בוויקישיתוף
* 

* אתר האינטרנט הרשמי של ואופס
* ואופס, באתר אנציקלופדיה בריטניקה (באנגלית)

הערות שוליים
------------

1. ↑  גואאיניה באתר האגודה הגאוגרפית של קולומביה (בספרדית).
2. ↑  תוצאות מפקד 2005 והערכות אוכלוסין לשנים 2005-2020, המחלקה הלאומית האדמיניסטרטיבית לסטטיסטיקה של קולומביה (DANE) (בספרדית)

| מחוזות קולומביה |
| --- |
| מחוז הבירה | בוגוטה | מפת מחוזות קולומביה |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11972441g (data)

 |